
Şandeke PDK îranê Bi 
Serokatiya Hesen Şerefî, 

Cîgirê Sekreterê Giştî Yê 
Partiyê Serdana Parleman Û 
Wezareta Karê Derve Ya 
Fînlandê Kir 
R. 5 

Partiya Demokrat ya Kurdistana îranê diweşîne 

ÎRAN BÎNÊŞA PÎRSGÎRÊKÊN 
ROJHÎLATA NAVÎN 

Heta niha hewl û 
xebatên dîplomatîk 

nekarîne şer û kirîza ku 
zêdetirî hefteyekê ye rastî 
dewleta Lubnanê hatiye, 
bidin sekinandin. Di vê 
derheqê de, Serok Komarê 
Amerîkayê Buş beriya ku 
gera 5 rojî a xwe ji bo 
Rojhilata Navîn dest pê 
bike, gef ji dewletên îran û 
Sûriyê xwar ku dest ji 
maytêkirinê di nava kar û 
barên hundirê Lubnanê de 
berdin. Wî got civata 
navneteweyî nahêle ku 
rejîmên îran û Sûriyê 

Lubnanê bixin bin destê xwe û siyasetên xwe li wir peya bikin. 

Buş di hevpeyvînekê de bi beşa Erebî ya BBC'yê re anî ziman ku rejîma Îslamî a îranê 
binêşa pirsgirêkên Rojhilata Navîn e û got ev rejîme astengeke mezin li ser rêya aştî û 
tenahiya herêmê ye. Herwiha Wezîrê Karê Derve yê Erebistana Seûdî jî li ser kiryarên wê yên 
maytêkirinê di nav kar û barên Lubnanê de û piştgirî ji Hizbulahê hişyarî da îranê û ev 
kiryarên Komara Îslamî bi xurtî şermezar kir. 

Kirîza vê dawiyê ya Lubnanê demekê dest pê kir ku dewleta vî welatî sêşemiya heftiya borî 
kanala telefona Hizbulahê rawestand û Wefîq Şekîr, endamê Girûpa Emel û berpirsiyarê 
balafirgeha Beyrûtê ji kar avêt. Lewra Hesen Nesrula ev kiryara dewletê wekî îlana şer da 
zanîn. Di rastî de ev helwesta Hizbulahê tenê hêcetek bû. 

Rewşa Siyasî A Kurdistana îranê Û Sûriyê Di Hevdîtina 
Navbera Şandên PDK îranê Û Partiya Azadiya Kurd Li 
Sûriyê De Kete Berbas 

► Roja 11.05.2008'an, 
şandek ji Partiya Azadiya 
Kurd li Sûriyê, bi 
serokatiya Xêredîn 
Murad, Serokê vê 
partiyê, serdana Deftera 
Siyasî a PDK îranê kir ku 
ji aliyê şandek ji PDK 
îranê bi serokatiya 
Mistefa Hicrî, Sekreterê 
Giştî yê vê partiyê, hate 
pêşwazîkirin. 

Di hevdîtina han de, 

Xêredîn Murad, Sekreterê 
Partiya Azadiya Kurd li 
Sûriyê, bi berfirehî 
baseke siyasî li ser rewşa 

Kurd li Sûriyê û bêparkirina netewa Kurd ji mafên siyasî û mirovî di vî welatî de kir. 

Piştre Mistefa Hicrî, Sekreterê Giştî yê Partiya Demokrat a Kurdistana îranê li ser rewşa 
îran û Kurdistanê û xebata netewa Kurd û rola PDK îranê axivî. 

Di dawiya vê hevdîtinê de her du aliyan li ser berfirehkirina pêwendî û dostîniya di navbera 
hevdu tekez kirin. 

Nûnerek Jêhatî Di Pêkhateya Desthilatekê De Dikare Bi Bandor Be 
Ku Li Rexnegirtin Ji Desthilatê Serbest Be 

berevaniyê ji mafê xelkê bikin. 

Bi vî halî jî ew komê bo cara 
heştan e ku di wê dengdanê de 
beşdariyê dikin û serbarê hemû 
wan derdane, demekê encama 
xebatê dibînin, dest didin bi 
xwenîşandan û xuyakirina 
nerazîbûnê û weke me qala wê 
kir li bajareke weke îwanê kar 
digihîje cihekê ku hejmarek xelk 
tê kuştin û hejmarek din jî 



G erra Heştem ya binav 
hilbijartinan Meclîsa Komara 
Îslamî, di Reşemeya sala 

1386(Adara 2008)'an de bi dawî hat û 
her wek ku pêşdîtin dihate kirin û me 
berê jî bas kir, mûcîze û behîta 
sindoqan careke din xwe nîşan da. 
Serhejmariyeke pirr bilind û zaf ji aliyê 
rêveberên wê şanosaziyê ve hate 
îlankirin, cenabê rêber û berdevkên 
din yên vê rejîmê weke carên berê, 
spas û pêzanîn ji beşdariya bêmînak 
an berfireh a xelkê di şanosaziya han 
de kirin û ragihandin ku vê carê jî gelê 
herdem amade di meydanê de, bi wê 
beşdariya xwe misteke xurt û qahîm li 
devê dijminên îslamê dan û ew bêhêvî 
kirin. Weke şîreteke kurdewarî a me 
ku dibêje: "Bixwe birrîn û bixwe jî 
dirûn." Bi dûr ji çavê nexweyiyan 
şanoya han rêve bir û bi dilê xwe jî 
hejmara beşdaran îlan kirin. 
Amadekar, rêveber û beşdarên şanoya 
han her bixwe bûn, lewra jî ne tenê rê 
nedan zêrevan û çavdêrên bêalî ên 
biyanî li ser sindoqên dengdanê hazir 
bibin, belku di hinek bajaran de, heta 
rê nedan ku çavdêrên taqima binav 
Reformîst jî bêne ser sindoqan. 

Ewa ji bilî reşkirina navê wan 
berbijaran bû ku ne tenê tu dijberiyek 
tevî rejîmê nebûne, belkî tenê bi 
gumana cudabîriya herî lawaz a wan 
bûye. 

Şanosazên vê şanogeriya 
bêşermane û rûreşane bi vê yekê jî 
nesekinîn û heta heke ew piştî 
bidawîhatina dengdanê jî bên 
agahdarkirin ku tiştek ji destê wan 
derketiye, rê nedin kesên wisan biçin 
parlemanê û yek ji kesên hilbijartî ji 
ber ku di nimêja înê de beşdar 
nebûye, dengên wî berbijarî jî 
hilweşandî ragihandin. 

Ev bezme li ber çavê hemû nifûsa 
nêzîk 70 milyonî a xelkê îranê ve 
birêve çû. Ne tenê her vê carê, belku 
di destpêka bidestvegirtina desthilatê ji 
aliyê Komara Îslamî a îranê ve heta 
niha eva bo cara heştan e - ji bilî 
binav hilbijartinên din - her bi navê 
hilbijartina Meclisa Şêwra Îslamî ve, ev 
şanosaziya qirêj û biyom ducarkî dibe. 

Lê bela û musîbet her bi vê yekê 
bidawî nahê, belku car bo carê di 
hinek herêm û navçeyan de bi awayekî 


tejî êş û azartir derdikeve holê û ji bilî 
hisret û kul û keserê çi din bicih 
nahêle. Piştî bidawîhatina gerra binav 
hilbijartina Nûnerên Meclisa Şêwra 
Îslamî a îranê û ragihandina encama 
hilbijartinê ji aliyê dezgeh û organên 
têkildar ve di heftiya yekem a meha 
Banemerê (Dawiya Nîsanê) de, bi 
sedema vê çendê ku derewa rejîmê di 
hejmartinan dengan de û îlankirina 
berbijarên dilxwaztir ên xwe weke 
serkevtî eyan û aşkera bû, hejmarek ji 
xelkê dest dan lidarxistina meşê û 
xuyakirina nerazîbûnê ku çima filan 
berendam li cihê bêhman berendamî 
weke serkevtî hatiye ragihandin. Di vê 
derheqê de xelkê bajarê îwana 
Rojava li Parêzgha îlamê bi 
nîşandana nerazîbûna li dijî fend û fêl 
û desttêwerdana rejîmê di îlankirin û 
encama hilbijartinê de, mixabin çar kes 
hatin kuştin û çendîn kes jî birîndar 
bûn û li bajarê Şino'yê jî bû sedema 
meşeke nerazîbûnê a aştîxwazane û 
hinartina şanda nûneriya wan ji 
Tehranê vê bo gihîjandina dengê tûre 
û hêrs ê xelkê ji bo dezgeh û 
navendên rejîmê ên taybet bi vê yekê 
û nemaze Meclisa Şêwra Îslamî ku 
bêguman tu bersivek ji wan re nahê 
dayîn. 

Ev bûyere ji çend aliyan ve cihê 
lêhûrbûn û baldanê ye: 

Yekem: 

Li pey dubarebûna heft caran 
şanosaziya binav hilbijartina Meclisê û 
ceribandina heft caran fêlbazî û 
xapandinê ji aliyê rejîmê ve û 
meşandina hilbijartinekê ku tu 
bingeheke hilbijartineke azad pê re ne 
xuya ye, piştî vê yekê ku heft caran li 
ber çavê hemû xelkê ve rê nahê dayîn 
ku nûnerên dilxwaz ên xelkê beşdarî 
hilbijartinan bibin û heke bi merema 
bidawîanîna gerra şanoyê îcaza 
beşdariyê jî ji wan re bihê dan, nahêlin 
ku serkevin û bi vî awayî ku hewce ye 


birîndar dibin. Mîna vê yekê ku ewa bo 
cara yekemîn e wan di hilbijartinê de 
beşdarî kirine û yekemîn car e ku 
berbijarê dilxwaz yê wan bi fêl û 
qulebaziyan ji ortê tên rakirin! Çi 
tiştekê ew çavnihêriye di nava wî xelkî 
de pêk aniye ku di şanogeriya gerra 
heştem de deng bidin û berendamên 
dilxwaz ên xwe hilbijêrin? 

Bêguman hemû kes dizane ku tu 
guhartinek di qanûna hilbijartinan de 
pêk nehatiye, Konseya Parêzvanan her 
ew e ku di destpêkê de bûye û niha li 
dijî xelkê tund û tûjtir e, hikûmet her 
ew Komara Îslamî ye ku nêzîk 30 sala 
ye li ber çavê wan e. Bi kurtî tu mûcîze 
û behîtek di vê navberê de neqewimî 
ye heta çavnihêriyek bêbingeh a wilo 
di xelkê de derketibe holê, lewra tu 
rewayî û berheqiyek ji bo beşdariya wî 
xelkî û li pey wê jî ew awayê 
xuyakirina nerzîbûnê nahê dîtin. 

Eyan e ku rejîm ji bo germ û 
gurrkirina bazar hilbijartinê û bona 
rakişandina xelkê bo ser sindoqên 
dengdanê yek ji wan rêyên ku 
hilbijartiye, pêkanîna hevrikiyeke 
neşaristanî û heta dijminatî di nava 
wan de ye, weke dijminatiya navbera 
gund û bajaran, hoz û eşîran, zarav û 
wd... e. Lê eva jî bo yekemîn car û 
tenê di nava gerra heşan de neqewimî 
ye, belku weke hemû komplo û 
pîlanên din ên rejîmê di dema 
hilbijartinan de ev dubendî û pîlanane 
dubare dibin. 

Duyem: 

Vî xelkî jê ve ye heke li cihê 
berbijarê/a dilxwaz yê/a wan, yekî din 
cihê wî/ê girt, çi guhrtinek di jiyana 
wan de pêk nahê? Heke em wisa 
bihesibînin ku kesayetiyên herî jêhatî 
biçin Meclisê, bi rastî li gor pêkhateya 
vê rejîmê dikarin çi tiştejkê di wî welatî 
de biguherînin? Nûnereke/î jêhatî di 
pêkhateya desthilatekê de dikare 
xwedî bandor be ku bi awayekî serbest 

û azad rexneyê ji desthilatê bigire, 
pêşkêşkirina pirojeyên sûdewar bona 
xizmetkirin bi wî xelkî û berevanîkirin ji 
mafê wan kesên ku deng jê re dane, 
demekê mafên wan tê binpêkirin, gelo 
pêkhateya Komara Îslamî bi vî awayî 
ye? 

Cihê kul û keserê ye: 

- Di sîstemekê de ku yek ji bendên 
Qanûna Bingehîn ên wê li ser xwendin 
bi zimanê zikmakî piştî 30 salan birêve 
naçe. 

- Di sîstemekê de ku komek jinên 
wekhevxwaz bêy vê çendê ku di 
xebata çekdarî li dijî rejîmê de an heta 
di meşeke aştîxwazane de beşdarî 
kiribin, belku tenê bi tawana vê yekê 
ku xwestine bi piştgirî ji Kampayna Yek 
Milyon Wajo'yê ji desthilatê bixwezin 
ku mafê wan bi fermî nas bike, cezayê 
dirêjdem yê girtîgehê ji wan re tê 
birrîn û bêhurmetiyê bi wan dikin. 

- Di sîstemekê de ku welatî ji ber 
nedarî, xizanî û kêmdahatiyê, zarok û 
gurçîlkên xwe difiroşin, lê serwet û 
heyîna welatê wan ji bo çekdarkirina 
terorîstan û perwrdekirina wan serf 


dibe, tê xerckirin, bona vê ku aramî û 
tenahiyê di herêma Rojhilata Navîn de 
têk bide. 

Çawa dibe em li benda vê yekê bin 
ku bihêlin nûnerên rastîn ên xelkê 
herin bo Meclisa hikûmetê û 
berevaniyê berejwendiyên xelkê bikin? 
Xwe ev rejîme ji xelkê bêminet e û 
tenê çaxekê gel tê bîrê ku tirsek ji 
derve re gefê jê bike, ji bo ku wan 
bike goriyên mana xwe li ser 
desthilatê, yan xelkê ji bo dayîna 
dirûşman bi piştgirî ji hikûmetê 
rakêşîne ser rê û şeqaman, bona vê 
çendê ku neyarên xwe li hundir û 
derve pê bitirsîne. 

Bêguman me bi çavê rêz û hurmetê 
ve mêzeyî berxwedana xelkê li 
hemberî rejîma Komara Îslamî a îranê 
ji bo bidestveanîna hemû mafên 
zevtkirî ên wan weke azadiya gotin û 
raderbirrînê, hebûna kar, jiyana baştir 
û wd... dikin, em piştevaniyê ji xebata 
mamosta, xwendekar, jinan^ û 
kedkarên hişyar û mafxwaz ên îranê 
dikin ku di pêxema gihîştin bi azadî û 
rizgariyê li destê rejîma paşverû a 


Komara Islamî ya Iranê de xebatê 
dikin. Di heman demê de beşdariya 
xelkê di şanoya hilbijartinê de - her 
çiqas kêm jî be - û piştî vê yekê jî meş 
û daxwaza vê çendê ku ev kese biçe 
Meclisê yan yê/a din û kuştina xelkê di 
vê rêyê de bi xisareke mezin dizanin. 
Em bawer in ev cure xelke yê ketiye 
telikekê de ku rejîmê li ser rêya wan 
daniye. Ji ber ku ew kesane li batî vê 
ku di rêya xebat û berxwedan ji bo 
hiloşandina rejîmê û bicihanîna 
daxwaziyên bingehîn ên wan de bihên 
zîndanîkirin û werin kuştin, daxwaziyên 
wan ew qas nizm û bêmifah in ku 
heke bicih jî bihên, tu guhartinekê di 
jiyana wan de pêk naîne. Di rastî de ev 
cure meş û nîşandana nerazîbûnê ji 
rêderxistina xebata rewa a xelkê ji bo 
rizgariya yekcarî a wan e. Lewra rûyê 
qisa me ji wî xelkî ye û em ji wan 
dixwazin ku bêhtir bifikirin û bi hûrî 
komplo û pîlanên rejîmê binirxînin, 
bona vê yekê ku mafxwaziya wan 
heder neçe û têkelî tevgera xelkê a 
resen û reh û rîşal dakutayî a civala 
Kurdistanê bikin. 


Bû Mij 

Helwêstên Komara Îslamî 

jara Konferanseke Girîng Li Berlînê 

oja 2 û 3'ê Gulana 2008'an, 
W3 konferansek li ser navê "liv û 
■X tevgera hercar? Rejîma îranê, şer li 

dijî Îsraîl û Rojava û herwiha dijkiryara 
Almanyayê" ji aliyê Encumena Berlînê ji bo 
aştî di Rojhilata Navîn de birêve çû. 

Armanca konferansa han şirovekirin û 
nirxandina zanistî a komek pirsên aloz ên 
Rojhilata Navîn û peydakirina bersiva wan 
bû, pirsiyarên wek: 

Siyaseta îranê li hember Rojava, 
teyarbûna îranê bi çekên Etomî û bandora 




wê li ser rewşa ewlehiya dever û cîhanê, 
gefa jinavbirina Îsraîlê ji aliyê 
desthilatdarên rejîma îranê û tirsa bicîanîna 
wan gefan, siyaseta nerohn a Yekîtiya 
Ewropayê, bi taybetî Almanya li ser 
pirsgirêka Etomî a îranê û kêşeyên di 
navbera îran û Îsraîlê û di encam de kê û 
çawa^ li hember meyandina Uranyûmê ji 
aliyê îranê ve dê raweste? 

Ji ber vê yekê hejmarek pispor û şareza 
di warê siyaseta navneteweyî, ewlehiya 
navneteweyî, îran, terorîzm û çekên Etomî 
de, herwiha hejmarek rêxistin û 
kesayetiyên siyasî û çalakên pirsên jin û 
mafê mirov hatibûn gazîkirin.^ 

Di nav hêzên siyasî ên îranê de, PDK 
îranê ji bo konferansê hatibû vexwendin. 
Nûnerê PDK îranê axavtinek li ser rewşa 
Rojhilatê Kurdistanê, siyaset û helwestên 
PDK îranêji hember pirsên cur bi cur ên 
Kurdistan, îran û deverê, herwiha siyaseta 


Ewropayê li hember Komara Islamî a Iranê 
pêşkêşî beşdarên konferansê kir. 

Beşdarên Îranî di konferansa han de, bi 
giştî derheq xebata berfireh a jinan û 
zêdebûna xurt û berfireh a binpêkirina 
mafê mirovan û tepeserkirina azadîxwazan 
di îranê de axivîn. 

Encama axavtin û şiroveyên beşdaran 
bi yekdengî dide xuyakirin ku: 

1. Berevajî îdîayên rejîma îranê, 
programa Etomî a wî welatî tenê ne bi 
armanca bidestxistina hêzê ye, belku 
bidestxistina çekên Etomî ye. 

2. Her çawa be, nabe îran çekên Etomî 
bidest bixe, rêya çareserkirina vê pirsgirêkê 
gotûbêj û dîplomasî ye, lê nabe gotûbêj 
take rê^be. 

3. Îsraîl gefên îranê li ser xwe micid 
dizane û man û nemana xwe di teyarbûna 
îranê bj çekên Navikî de dizane. 

4. Îsraîl mafê xwe dizane ku pêşî ji 


programa Navikî a Iranê bê girtin û li 
hember gefên îranê mafê parastina xwe 
heye. 

5. Civata navneteweyî dibe li ser wê 
yekê sax bibe û bilez biryar bjde ku bixwe li 
hember programa Etomî a^ îranê raweste 
an ew erke bikeve ser milê Îsraîlê. 

Di vê derbarê de li gor nêrîna beşdarên 
konferansê, siyaseta Yekîtiya Ewropayê li 
hember programa Etomî a îranê nerohn e. 
Di vê derbarê de biryar hate dan ku şandek 
pêk bê û daxwaza hevdîtina Xatûna 
"Angêla Merkel" Serok Wezîra Almanyayê 
bê kirin û ji nêzîk ve girîngiya pirsê jê re bê 
baskirin. 

Şanda PDK îranê di vê konferansê de, 
Dr. Mîro Elyar nûnerê vê partiyê di dem û 
dezgehên Yekîtiya Ewropayê de û Hecî 
Cundî bûn. Vê şandê karî tevî gellek 
rêxistin û kesayetiyên beşdar ên vê 
kobferansê jî hevdîtinan pêk bîne. 

Heftemîn Civîna Salane Ya 66 ECOSOC”, Platforma Timî Ya Netewe Û 
Gelên Xwecih En Rêxistina Neteweyên Yekbûyî 


Amadekar: Agirî 

^ sal bo cara yekemîn nûnerên 
T partî û rêxistinên neteweyên Kurd, 
™ Belûç û Ereb bi nûnerî ji aliyê 

Kongireya Neteweyên îrana Federal, bi 
awayê serbixwe û herwiha PDK îranê bi 
nûnerî ji aliyê UNPOyê ve, di heftemîn 
civîna salane a Pilatforma Timî ya gel- 
netewe û akinciyên xwecih yên Rêxistina 
Neteweyên Yekbûyî ku di binkeya navendî 
a NY ji roja duşem 21'ê Nîsanê heta roja 
înê 2'ê Gulana 2008'an li bajarê New York'ê 
hate lidarxistin, bi awayekî çeleng beşdarî 
kirin. 

Civîna îsal bi peyama vîdeoyî a Ban Kî 
Mon û piştre bi axavtina Aywa Mîrals 
Serok Komarê Bolîvya dest pê kir. Naverok 
û mijara eslî a komcivîna îsal, nîştiman û 
mafê mifahstandin ji çavkaniyên xoristî 
weke çareseriya arîşe û kêşmekêşên etnîkî 
û neteweyî, jinavbirina ekosîstemê, 
xwendin û axavtin bi zimanê dayîkê, 
guhartinên ekolojîk û cewî di xwezayê de, 
berhevkirina qanûnên navneteweyî bona 
berevanîkirin ji mafên neteweyên xwecih ên 
heyî li welatên cur bi cur ên cîhanê di vê 
sedsalê de û têkiliya karî a nêzîktir tevî karê 
Konseya Mafê Mirovan ya Rêxistina 
Neteweyên Yekbûyî bûn. 

Ji ber guhartinên pirr kûr û bingehîn, 
hem di warê çendatî û him di warê 
çawaniyê de, nemaze guherîna straktora 
Komîsyona Mafê Mirovan a RNY, guhartin û 
avakirina Civata Mafê Mirovan a nû di cihê 
wê de, girîngiyeke taybet dabû civîna îsal. 
Di îlona 2007'an, danezana parastin û 
rêzgirtin li mafên gel û neteweyên xwecih û 
kêmaniyên etnîkî, piştî 20 salan ji aliyê 
rêberên hemû welatên endam ên RNY hate 
pejirandin. 

Endamên Pilatforma Timî 16 kes in ku 
nîvek ji aliyê welatên endam ên NY û nîva 
din jî ji çalak, pispor û nûnerên netewe û 
qewmên xwecih û rêxistinên nedewletî 
(NGO) tên hilbijartin. 

îsal bo cara yekemîn Komara Îslamî 
dîplomateke jin a xwe bi navê Peymane 
Heste ji vê Platformê re nasand û bo dema 
sê salan kire nûnera xwe di vê Saziya 
Neteweyên Yekbûyî de. 

Bêtirî 1300 nûnerên gelên xwecih li 
seranserî cîhanê, nûnerên dewletan, 
rêxistinên nedeweletî ên navneteweyî(INTL 
NGO), rêxistinên pispor û rêveber ên 
Neteweyên Yekbûyî, Banka Cîhanî, nûnerên 
Parlamentoya Ewropayê- ku komcivîna herî 
mezin derheq hiqûqên etnîk û neteweyên 
xwecih û bindest e- di vê civîna binkeya 
navendî a RNY li "New York"ê de beşdar 
bûn. 

Ev komcivîna salane vê derfetê ji bo gel 
û etnîkên xwecih û akinciyên eslî û 
kêmaniyên neteweyî pêk tîne hetanî rewşa 



xwe a mafên mirovan di asta navneteweyî 
de bînin rojevê û nûnerên wan di bas û 
nîqaşên civînê û baskirina rêyên çareseriya 
rewşa han û herwiha standard û normên 
mafê mirovan di asta navneteweyî û 
çawaniya bidestveanîna hiqûqên van 
netewane pêk bînin. 

Pilatforma Timî a Entnîk û Gelên 
Xwecih, weke organeke şareza û lêzan tê 
hesibandin û Neteweyên Yekbûyî pê re 

dişêwire û derbarê baskirina sedem û 
bingehên arîşe û kêşmekêşên navbera 
gelên xwecih ên bindest ji aliyekê û ji aliyê 
din jî dewletên desthilatdar û gelên zal 
alîkariyên hêja û berbiçav bi rêxistin û 
saziyên navneteweyî re dike. Her çiqas 
xebatên Pilatforma han a navneteweyî ji 
sala 2000'an virde dest pê kiriye, lê ji sala 
1994'an ve ji aliyê Konseya Mafê Mirovan a 
RNY, ev esl weke yek ji armancên herî 
girîng ên dehsalê (dehsala mafê mirovan ya 
gelên xwecih) kete rojevê û pejirandina 
daxuyanî û biryarnameyeke cîhanî bi 
piştgiriya etnîk û gelên xwecih û bindest ji 
aliyê Konseya Mafê Mirovan û niha jî ku 
gelaleya han yê ketiye ber destûra karê 
Civata Giştî a NY ji bo ku bibe qanûn û 
biryarnameyeke pejirandî a navneteweyî 
hatiye pêşkêşkirin, girîngiya wê ji me re 
dide xuyakirin. 

Ji aliyê neteweyên îranê, Partiya 
Demokrat a Kurdistana îranê, Partiya 
Hevpêwendiya Demokratîk a Ehwazê û 
Partiya Xelkê Belûçistanê beşdarî civînên vê 
gerra Palatformê bûn û her yek ji wan 
rewşa mafê mirovan di herêmên xwe de ji 
endamên hertimî ên Pilatformê re şirove 


kirin. Wan sê partiyane bi nûnerî ji aliyên 
gelên îranê di panelên civînan de axivîn û 
gellek çalakî lidar xistin. Wan li derveyî hola 
civînê daxuyanî û dukoment û wêneyên 
şehîdan û îdamkiriyên xebatkarên azadiyê li 
îranê bi destê rejîma dîktator a Komara 
Îslamî belav dikirin. Sê partiyên han weke 
nûnerên Kongreya Neteweyên îrana 
Federal û Rêxistina Gel û Neteweyên 
Bênûner (UNPO) jî gotar pêşkêş kirin û bo 
cara yekemîn pjrr bi başî pirsa 
pirneteweyîbûnê li îranê xistin berbas ku 
heta niha tu rêxistineke siyasî a îranê 
nexistiye beev yek nekiriye û, ji nûnerên 
bêtirî 50 welatên endam re şirove kirin, û 
bala wan kişandin ser vê pirsê. Ew 
ronvekirina han bû sedem ku şanda 
nûneriya Komara Îslamî a amade di civînê 
de dijkiryaran ji xwe bide nîşandan û bi liv 
û riftarên ne demokratîk û ne dîplomatîk 
dixwestin pêşiya axavtin û agahîdana 
nûnerên^gelên îranê bigirin. Şanda rejîma 
Komara Îslamî bi hêrs û nerehetî mist li ser 
maseyên xwe dikutîn û dixwestin ku bi vê 
rêyê ve rê nedin nûnerên partiyên han ên 
azadîxwaz biaxivin û rastiyan ji beşdarên 
civînê re ronî bikin. Êrîşa herî xurt a şanda 
Komara Îslamî di bersiva gotinên yek ji 
berpirsiyarên Rêxistina Mafê Mirovan li 
Ehwazê û heyeta nûneriya Erebên îranê bû 
ku ew bi terorsît binav kirin. Şanda Komara 
Îslamî înkara hebûna pirsa neteweyî û 
pirneteweyîbûna îranê kir û berdewam 
digotin ku me pirsa gel û etnîkên neteweyî 
û xwecih tune ye. 

Helbet divêt were gotin ku ev cure 
buxtan û tometlêdanên hikûmeta Komara 
Îslamî di hemû civat û civînên Neteweyên 
Yekbûyî de li dijî xebatkarên siyasî û 
çalakên mafê mirovan ne tişteke nû ye û 
beşdarên vê civînê jî bala xwe nedan wan 
îdeayan pûç û dûr ji rastiyê. Xala balkêş di 
civîna heftemî a Pilatforma Timî a Entnîk û 
Gelên Xwecih eva bû ku nûnerên şanda 
îranê di vê^ civînê de her cara ku diaxivîn, 
digotin ku îranê dengê ERÊ û erênî dayiye 
Danezana Mafên Kêmaniyan û berevaniyê ji 
mafên gel û neteweyên xwecih û 
kêmaniyên etnîkî di hemû deverên cîhanê 
de ye (lê tenê ne^ li îranê)! lê piştre haşa ji 
pirneteweyîbûna îranê dikirin û dikin. 

Xalek din a pirr balkêş a vê civînê eva 
bû ku piştî axavtin serokên şanda nûnerên 
Kurd, Belûç û Ereb ên îranê hemû 
beşdarên civînê bo demekê û ji bo 
xuyakirina piştevaniya xwe ji wan, çepik 
lêdixistin û ev yek ji Komara Îslamî re rûreşî 
û şermezarî di asta cîhanê de bû. 

Beşdariya nûnerên sê gelên Kurd, Belûç 
û Ereb li îranê di vê civîna mezin û berfireh 
de, giringiyek taybet bi xwe heye û 
bêguman dê bandoreke baş li ser biryar û 
helwestên wan welat, hêz, alî û kesayetiyên 
beşdar ên vê civînê bike û ji Opozîsyona 
îranê û nemaze xebata azadîxwaziya gelên 
îranê re destkevteke dîrokî û bihagiran bû, 
ji ber ku bo cara yekemîn û rasterast dengê 
xwe gihandin Neteweyên Yekbûyî. 

Şandeke PDK îranê Bi Serokatiya Hesen Şerefî, Cîgirê Sekreterê Giştî Yê Partiyê 
Serdana Parleman Û Wezareta Karê Derve Ya Fînlandê Kir 



R êzdar Hesen Şeref\ Cîgirê 
Sekreterê Giştî yê PDK îranê di 
sefereke çend rojî de ji bo welatê 

Fînlandê çend hevdîtin û çalakiyên 
dîplomatîk ên girîng tevî navendên 
desthilatdar ên vî welatî weke Parlamento û 
Wezareta Karê Derve û her wiha Medyayên 
Fînlandê pêk anî. 

Birêz Şerefî bi alîkariya Komîteya partiyê 
li vî welatê dê bixebite ku bi Kurdên 
niştecih ên Fînlandê, endamên PDKÎ û 
malbatên wan û herwiha navendên 
berevanîkirin ji mafê mirovan û îdareyên 
hikûmetî re bicive û dê bûyerên herî dawî 
ên Kurdistanê, îran û herêmê û siyasetên 
PDK îranê ji bo civaka Kurdî û navendên 
xwedî biryar di pêkhateya dewleta Fînlandê 
de şîrove bike. Hesen Şerefî bi van xebat û 
hewldanên xwe ên dîplomatîk dê xebatê 
bike ku bala wan aliyan bikişîne ser 
pêvajoya xebata bêwestiyan a gelê Kurd li 
Rojhilatê Kurdistanê û piştgiriya wan 
bikişîne aliyê Kurdan. 

Roja sêşem 13'ê Gulana 2008'an, 
rêzdar Hesen Şerefî beşdarî konferanseke 
çapemeniyê bû ku Navenda Nûçegihanî a 
Fînlandî (SST) ji bo wî lidar xistibû. Di vê 
konferansa çapemeniyê de Cîgirê Sekreterê 
Giştî yê PDK îranê bi hûrî û berfirehî 
bersiva pirsên nûçegihanê SST'ê da û diyar 
kir ku Partiya Demokrat daxwaza îraneke 
Demokratîk û Federal dike ku têde êdî 
welatiyê/a derce yek û derece du nemîne û 
çi din em serdestbûna neteweyekê nebînin. 
Şerefî ji beşdaran re şîrove kir ku di îranê 
de 6 netewe dijîn û mixabin ji bilî 
neteweyekê, tu yek ji neteweyên din ku 
îran pêk anîne û zêdetirî nîva nifûsa welat 
pêk tînin, mafê xwendin bi zimanê dayîkê ê 
xwe tu ninin û heta mafê parastina çand û 
kultura û bihayên neteweyî ên we jî ninin. 

Hevpeyvîna han a birêz Şerefî 1 seet 
dom kir û qirar e ku di derfeta herî nêzîk de 
dê bi tevahî ji bo raya giştî bihê belavkirin. 
Hêjayî gotinê ye ku di nûçeyên nîvroya wê 
rojê de, medyayên Fînlandê bi berfirehî cî 
dan vê hevpeyvînê û naveroka axavtinên 
Cîgirê Sekreterê Giştî yê PDK îranê û çend 
dezgeên ragihandinê gera wî weke sefera 


yek ji rêberên Kurd ji bo 
Fînlandê hesibandin. 

Serdana 

Parlemana Fînlandê 

Piştî beşdariya birêz 
Şerefî di Konfernasa 
Çapemeniyê de, navhatî 
tevî şandeke PDK îranê 
serdana Parlamentoya 
Fînlandê kir û bi 
berpirsiyarê Komîsyona 
Mafê Mirovan a 
Parlemana Fînlandê, 
birêz Taypo Kontola û du 
kes ji hevkarên wî re 
hevdîtin pêk anîn û 
beşdarî civînekê li ser 

rewşa mafê mirovan li Kurdistan û îranê 
bû. 

Di civîna heyeta PDK îranê tevî şanda 
Komîsyona Mafê Mirovan a Parlemana 
Fînlandê de, rewşa dawî a binpêkirina mafê 
mirovan di bin desthilatdariya Komara 
Îslamî hate şîrovekirin û her du aliyan 
siyaset û helwêstên xwe derheq rewşa 
nebaş a mafê mirovan di îranê de bi hûrî û 
berfirehî xistin berbas. 

Kantona serokê Komîsyona Mafê 
Mirovan a Parlemana Fînlandê di axavtina 
xwe de armancên komîsyona han ji şanda 
partiyê re şîrove kir û got ku em kêfxweş in 
ku me karî ye ji zimanê kesekê ku li 
Kurdistanê ve hatiye zanyariyan li^ ser 
rewşa mafê mirovan li Kurdistan û îranê 
werbigirin û piştre çendîn pirs raberî Hesen 
Şerefî kirin û wî jî bi berfirehî bersivandin. 

Rêzdaran Mecîd Heqî, endamê Ggirê 
Komîteya Navendî a partiyê, Xalid 
Mehebadî berpirsiyarê Komîteya PDK 
îranê li Fînlandê, Cehanbexş Xalîdî 
endamê rêveber yê Komîteyê û Ejîn 
Rezabî Endama Rêveber a Yekîtiya 
Ciwanan di vê serdanê de hevrêtiya birêz 
Şerefî dikirin. 

Serdana fermî ji Wezareta Karê 
Derve a Fînlandê 

Her roja sêşem, 13'ê meha Gulana 
2008'an, bi serdaneke fermî Kekê Hesen 
Şerefî û şanda pê re serdana Wezareta 

Birêz Hesen Şerefî: 

“Çavnihêriya me ji 
dewletên 
demokratîk û 
pêşverûxwaz eva ye 
ku aliyê kêm alîkarî 
û hevalbendiyê bi 
dîktatoran re 
nekin” 


Karê Derve a Fînlandê kirin û tevî 

berpirsiyarên Rojhilata Navîn û îranê di vê 
wezaretê de hevdîtin pêk anîn û ji aliyê 
Ansî Leynu û hevkarên wî re hatin 

pêşwazîkirin. 

Di hevdîtina şanda PDK bi berpirsiyarên 
Wezareta Karê Derve a Fînlandê re, Şerefî 
gellek bi ronî û xuya siyasetên Partiya 
Demokrat ji bo pêşeroja Kurdistan û îranê 
ji wan re ragihand û got, me weke hêzeke 
demokrasîxwaz û azadîxwaz baweriyeke 
kûr bi serbestiya mirov heye û ji bo mafên 
xwe ên neteweyî dixebitin. Çavnihêriya me 
ji dewletên demokratîk û pêşverûxwaz eva 
ye ku aliyê kêm alîkarî û hevalbendiyê bi 
dîktatoran re nekin û eva dikare daxwaza 
me ya herî biçûk be ji we dewletên 
demokratîk ku baweriya we bi demokrasî û 
azadiyê ji bo mirovan heye. 

Berpirsiyarê Beşa Rojhilata Navîn li 
Wezareta Karê Derve a Fînlandê jî 
nigeraniya xwe weke dewleta Fînlandê li 
dor rewşa zal bi ser îranê anî ziman û got 
em weke YE'ê aliyê kêm heftiyê carekê 
pêdeçûnê bi ser bûyerên rojeva îranê dikin 
û weke YE'ê jî helwêst, pêşniyar û heta 
agahdarkirinên xwe jî di daxuyaniyên fermî 
de ji desthilatdarên îranê re îlan dikin. 

Birêz Ansî ji aliyê Wezareta Karê Derve 
a Fînlandê ve kêfxweşiya xwe bi hatina 
birêz Hesen Şerefî anî zimên ku ev derfete 
hatiye holê ku agahdarê rastiyan ji zimanê 
çavkaniyeke cihê bawerî û rastiyê û 
herwiha dost bûne. 

Hevpeyvîn tevî Kanala 4 ya 
Fînlandê 

Her roja 13' Gulana 2008'an, Cîgirê 
Sekreterê Giştî yê PDK îranê, Hesen Şerefî 
beşdarî hepeyvîneke kanala 4 a Fînlandê bû 
ku kanaleke sernaserî ye. Di vê hevpeyvînê 
de jî birêz Şerefî bal kişande ser 
guhartinên vê dawiyê ên îran û Kurdistanê 
û pirsên pêşkêşkarê vê televîzyonê 
bersivandin. 

Xebat û çalakiyên Hesen Şerefî, Cîgirê 
Sekreterê Giştî yê PDK îranê li Fînlandê 
berdwam in. 

SOSYALIZM 


S osyalîzm ji peyva "Social" bi 
wateya girêdayîbûn bi civakê 
hatiye wergirtin û navê 

xwendingehekê ye ku her ji destpêka 
serhildana felsefeyê ve bala hemû 
hizirvan û zaneyên civaknas ji bo aliyê 
xwe kişandiye û gellek alîgir dora xwe 
civandine. Merem ji hizra han eva ye ku 
divêt xelk bi awayekî bikom 
desthilatdariyê bikin û bi jiholêrakirina 
hikûmeta tekekesan û milkdariya taybet, 
jiyana biewle di hemû qadan de were 
ewle û misogerkirin ku di encama vê 
çendê de sitem, çewisandin û xweperestî 
di civakê de ji holê radibe. Eflaton yekem 
kes bû ku bîr û rayên xwe derheq 
sosyalîzmê anîn berbas û li ser vê 
baweriyê bû ku heyîna civakê a hamû 
endamên wê civakê ye, lewra divêt ji bo 
hemû civakê were bikaranîn û di 
diyarîkirina pîşeya takekesan de gerek 
dewlet hevkariyê bike. 

Bi vî awayî rohn dibe ew felsefeya 
sosyalîstî ku Eflaton pêşniyara wê dike, 
her ji hizrekê diçe ku bîrmendên 
Marksîst jî bawerî pê hene û hewla 
berfirehtirkirina vê didin. 

Di sedsalên navîn de fîlesofên 
Sekolalîst jî li ser vê baweriyê bûn ku 
milkdariya giştî a xelkê ji milkdariya 
taybetî baştir e, çunku milkdariya taybet 
diyardeyek xwezayî nîn e û dibe sedema 
pêkhatina kirîz û qeyranan û di dawiyê 
de jî dibe sedema xizanî û destkurtiya 
şêniyan. 

Li sedsalên berê virve û bi serhildana 
hin saziyan di civakên cur bi cur de, 
eleqeya takekesan ji sosyalîzmê re 
zêdetir bû û pirraniya civaknas hatine ser 
vê baweriyê ku divêt hikûmet ji rêya 
sosyalîzm û maytêkirina pirraniya xelkê 
ve werin avakirin, heya ku ji vê rêyê ve 
vêc û berjewendiya giştî dabîn be û ferq 
û cudahî ji holê rabin û kar û xebat bi 
awayekî erênî birêve biçin. Sosyalîzm ji 
rêya Marks û alîgirên wî ve gihîşte 
niqteya bilind a geşekirina xwe û ji aliyê 
hin zana û hizirmendên din ên weke San 
Sîmon, Foriye, Loyî Bilan, Pirodon, 
Robert Oyn û Norman Tomas, ve 
hate bihêzkirin û di encam de pitir ji 
caran xurt û bihêz bû. Hizirvanên han bi 
awayekî berdewam mijûlê bas û nîqaşan 
li ser sosyalîzmê bûn û hewla bihêzkirina 


bingehên vê didan. Piştî qonaxa han, hin 
guhartin di bingehên sosyalîzmê de serî 
hildan ku bûne sedema peydabûna peyv 
û têgihên nû ji sosyalîzmê re ku digel 
berê ferq û cudahî hebûn. Di encama vê 
çendê de sosyalîzm bi ser çend tayan de 
dabeş bû û hin bas, nîqaş û alîgirên cur 
bi cur ên wê hatin rojevê ku em dê li jêr 
bi kurtî qala wan bikin: 

1. Sosyalîzma Geşekirî(Evolutionary - 
Socialism): Alîgirên vê hizrê li ser vê 
baweriyê bûn ku sîstema bikomelkirina 
civakê divêt bi aramî û li ser xwe were 
şopandin, lewra alîgirên han bi 
Rêvîzîyonîzm(pêdeçûnxwaz) hatine 
nasîn. Têgiha han bo cara yekem ji aliyê 
Birnştayn, siyasetvan û nivîskarê Sosyal 
Demokrat yê Alamanî ve hate rojevê. 
Navhatî li Londonê ji ber bandorên 
Fabiyan, rêbaza Rêvîzîyonîzmê anî rojevê 
ku armanca wê miyanerewkirina 
Marksîzm û guhartina sirûşta wê a 
şoreşgerane bo modelek miyanerew û 
tevavker bû. Navhatî di sala 1889'an de, 
bîr û hizrên xwe li pirtûkek bi navê 
(Sosyalîsma Tevavker) bi zimanê Almanî 
anî holê. 

2. Sosyalîzma Zanistî(Scientific - 
Socialism): Alîgirên vê hizrê ji bo 
selimandina bîr û rayên xwe pişta xwe bi 
zanist, amar û hejmaran girê didin û 
nêrîna wan li dijî hizra Marks e. Ew li ser 
vê baweriyê ne ku sermayedarî 
berevajiyê vê çendê ku ber bi qelsbûn û 
jinavçûnê naçe, belku zêdetir di halê 
geşandinê de ye, lewra divêt sosyalîzmek 
were şopandin ku pişt bi lêkolîn, amar û 
wd... girê bide. 

3. Sosyalîzma Fabiyan(Fabian - 
Socialism): Her çend ku bîr û baweriya 
alîgirên vê hizrê tevî bîr û rayên Marks 
hevhêl in, lê ew zêdetir balê didin hunera 
birêvebirin û çavdêriya civakî a kargehan 
û girtine pêşiya şêwazeke gav bi gav a 
siyasî ji bo baştirkirina jiyana kedkaran. 

4. Sosyalîzma Encûmenî(Guild - 
Socialism): Alîgirên vê hizrê çalakiyên 
xwe di çarçoveya civatan de dicivînin û 
vêc û qazanca kedkaran tenê di 
çarçoveya kargeh û saziyan de liberçav 
digirin û bawerî bi avakirina yekîtiyên 
pîşeyî hene. Hizirvan û alîgirên han, 
xomalîkirin û birêvebirina pîşesaziyan 
weke mafek rewa û berheq yê kedkaran 
dihesibînin. 


5. Sosyalîzma Mesîhî(Christian - 
Socialism): Alîgirên vê hizrê nêrîn û 
boçûnên xwe rasterast ji pirtûka 
pîroz(încîl) wergirtine û piştre rûmet û 
şeklek siyasî jê re dayîne. Ew li gor 
bingehên pirtûka pîroz buhayek zaf didin 
zirûf û rewşa karker û zehmetkêşan û 
sosyalîzma mesîhî baştir ji sosyalîzma 
madeyî dihesibînin. 

6. Sosyalîzma Marksî(Marxian - 

Socialism): Marks û alîgirên wî, 

sosyalîstên berî xwe bi sosyalîstên 
xeyalperest(Utopian - Socialiste) 
dihesibînin û li ser vê baweriyê ne ku di 
nav sîstemek kapîtal de, aboriya welat li 
ser bingeha milkdariya taybetî a alavên 
berhemanînê tê avakirin, lê berevajiyê vê 
çendê, di sosyalîzma marksîstî de 
milkdariya kargeh û alavên berhemanînê 
ji zehmetkêş û kedkaran re tê bexşîn. 

7. Sosyalîzma Lîberal(Liberal - 
Socialism): Hizra han di sedsala 17'an li 
welatê Birîtaniyayê serî hildaye û tenê 
bawerî bi çavdêrîkirina alavên 
berhemanînê heye û li dijî çavdêriya li 
ser dabeşkirina berheman e. 

8. Sosyalîzma 
Parlemanî(Parlemantary - Socialism): 
Hizra han ji aliyê Jorj Sorl, yek ji 
rêberên xwendingeha Sendîkalîzmê ku li 
dijî demokrasiya parlemanî bû, hatiye 
rojevê. Navhatî sosyalîzma lîberal a 
welatên demokrat red dikir û ew bi 
sosyalîzma parlemanî binav dikir û li ser 
vê baweriyê bû ku sosyalîzma parlemanî 
hertim xwe weke serwerê kedkar û 
parêzerên tekûziyê dihesibîne û heger 
serhildan û xwenîşandanên kedkaran bi 
awayekî rast û dirust werin rêberîkirin, 
eva bandora sosyalîzma parlemanî ji nav 
diçe. 

Di civakên sosyalîstî de du curên 
milkdariya taybet di holê de ne, a yekem 
milkdariya giştî yan dewletî û ya duyem jî 
milkdariya bikom yan zibare, lê hevkariya 
du alî a takekesan bi ser her du modelên 
han de zal e. Di encama vê çendê de, 
çewisandina mirovan bi tevahî ji holê 
radibe. Bi liberçavgirtina vê hindê, 
sosyalîzm weke bilindtirîn qonaxa 
pêşkevtin û geşekirina civakê tê 
hesibandin û her çiqas ku civak pêşkevtî 
be, cudahiya bingehîn di navbera karê 
cesteyî û hizrî ji nav diçe û eva digihîje 
qasekê ku her kes li gor kar û jêhatîbûna 
xwe pişk jê re were dayîn. Ji bilî modelên 
sosyalîzmê ku me li jor qalan wan kir, em 
dikarin îşarê bi modelên din yên weke 
sosyalîzma neteweyî, sosyalîzma 
welatperwerî û wd... jî bikin. 

Çavkanî: 

(Ferhengî Ramiyarî Nîga) Azad 
Weledbegî 

(Danêşnamêyê Siyasî) "Politicial 
Dictionary" Daryûş Aşorî 

l’ê Gulanê Roja Cîhanî A Karkeran 



Amadekar: Hemid Muxtari 

R oja l'ê Gulanê, roja rêzgirtin ji 
xebata mafxwazane a karkerên 
cîhanê ye. Hizra diyarîkirina rojeke 
taybet ji bo karkeran bi armanca 

dabînkirina 8 demjimêr karê rojane, 
yekemîn car di sala 1856'an li Ustraliyayê 
hate rojevê. 

Karkerên wî welatî di sala 1856'an de 
biryar dan ku bona gihîştin bi armanca xwe, 
anku 8 demjimêr karê rojane, rojekê bi giştî 
neçin ser kar û di vê rojê de bi pêkanîna 
mîtîng, meş û şahiyan, daxwaza xwe a han 
bînin ziman. Ev rê û resme di 21'ê Nîsana 
sala 1865'an hate lidarxistin. Karkeran 
dixwastin tenê di vê salê de rê û resma han 
pêk bînin, lê yekemîn rê û resm bi awayekê 
li ser karkeran xwedîbandor bû ku wan 
biryar dan hemû salê rê û resma han 
dubare bikin. 

Piştre karkerên Amerîkayî yekemîn kes 
bûn ku rêbaza karkerên Ustraliyayê 
domandin. Wan di sala 1886'an biryar dan 
ku roja l'ê Gulanê bibe bêhnvedana 
seranserî. Di vê rojê de pitir ji 200 000 kes 
ji karkerên Amerîkayê bi neçûna ser karê 
xwe, daxwaza dabînbûna 8 demjimêr karê 
rojane kirin. Karkerên Amerîkayê serbarê 
hebûna astengên yasayî û azar û 
êşandineke zaf, di sala 1888'an de carek din 
daxwaza xwe ducar kirin û biryar dan ku rê 
û resma xwe a pêşîn di l'ê Gulana 1890'an 
de lidar bixin. Piştre di kongireya 
Enternasyonala Karkeran di sala 1889'an li 
Fransayê ku pitir ji 400 şandên nûner yên 
karkeran tê de beşdar bûn, biryar hate dan 
ku daxwaza 8 seet karê rojane divêt tenê 
daxwaza sereke a karkeran be. Herwiha di 
kongireya han de şanda nûnerên karker ên 
Amerîkayî, bala beşdarên kongirê kişandinj 
ser biryara hevalên xwe yên karker di 
Amerîkayê de ku biryar dabûn roja l'ê 
Gulana sala 1890'an dest bidin gireva 
nerazîbûnê. Lewra kongirê biryar da ku 
bona rêzgirtin ji cehd û zehmetên karkeran, 


roja l'ê Gulanê bibe Roja Cîhanî a 
Karkeran û ev roja weke bêhnvedana fermî 
hate diyarîkirin. 

Rewşa Karkeran lî îranê pirr 
dijwar e: 

Li halekê ku piraniya welatên cîhanê bi 
diyarîkirina rojekê weke bêhnvedana fermî 
di sal de, rêz ji xebata mafxwazane û 
zehmet û keda karkeran digirin, lê rejîma 
Komara Îslamî a îranê ku salane bi 
hêcetên cur bi cur gellek rojan weke 
bêhnvedana fermî diyarî dike, heta hinek 
roj li îranê weke bêhnvedana fermî hatine 
diyarîkirin ku tu pêwendiyek bi çand, dîrok 
û qazancên netewî ên xelkê îranê tune, lê 
tu bihagiraniyekê nadin karkerên 
zehmetkêş ên îranê. Di rejîma han de 
karker heta xwediyê mafê pêkanîna 
rêxistin, yekîtî, kombûn û girevgirtinê jî 
nînin û ger nerazîbûna xwe derheq rewşa 
karî îlan bikin, tevî derêxistin ji kar, zîndan 
û îşkenceyê berbirû dibin û eva di halekê 


de ye ku karkerên cîhana pêşkevtî, bi dehan 
sal e xwediyê mafên sivîl in. 

Li îranê seba hebûna siyaseta şaş a 
aborî û siqetbûna aboriya welat û 
piştgirêdana rejîma Îslamî bi nifta 
xelkê îranê ku pitir ji %80 ji dahata vî 
welatî pêk tîne, herwiha hebûna 
gendeliya diravî, girîngînedan bi 
xurtkirina pîşesazî û cotkariyê di welat 
de, bûye sebeb ku gellek kargeh û 
karxaneyên îranê tevî daxistin û 
têkçûna aborî berbirû bin. Eva jî 
rasterast dibe sebebê jordeçûna asta 
bêkariyê di welatê me de. Karkerên 
îranê heta nikarin daxwaza heqdestê xwe 
ên mehane ku hinek caran bi qasî çend 
mehan paş dikeve, bikin. 

Bo mînak pitir ji 150 karkerên 
Şaredariya Seqizê, 3 meh dibe ku heqdestê 
xwe wernegirtine. 

Seyîd Mihemedsalih Husênî, çalakê 
karkerî li bajarê Seqizê, di vê derbarê de bi 
malpera "Dastranj"ê re got: Şaredariya 
Seqizê sedema nedana heqdestê karkeran 
vedigerîne ser nebûna budceya hewce a 
Şaredariyê. 

Wî got: karkerên Şaredariyê ji tirsa 
derêxistin û ji destana karê xwe tu 
nerazîbûnek li ser berpirsên Şaredariyê 
neanîne ziman û tevî domandina kar û 
tabkirina xizanî û tengdestiyê, li benda 
wergirtina heqdestê xwe ne. 

Yan derêxistina 85 karkerên bajaroka 
pîşesazî a Qirabadê li bajarê Seqizê. Tê 
gotin karkerên karxaneya Qirabadê seba 
kirîza aborî a karxaneya han hatine 
derxistin. 

Di dawiyê de divêt em bibêjin ku tenê bi 
avabûna sîstemeke demokratîk û sosyal e 
ku karker dikarin bigîjin mafên xwe ên senfî 
û mirovî. Hindî ku dem dibore, jiyana 
kedkaran li Kurdistanê û îranê dijwartir dibe 
û pirsgirêkên wan bê çareserî mane 

YCDK îranê Bi Fermî Bû Endamê 
Saziya 66 LNU”yê 

R oja 25 û 26.04.2008'an, 

"LNU" ku saziyeke fermî a 
ser bi hikûmeta Norwejê ye, 
konferansa xwe a salane li 

nêzîk bajarê Oslo, paytexta vî welatî 
bi beşdariya 70 saziyên zarok û 
ciwanan birêve bir. 

Şanda Yekîtiya Ciwanên 
Demokrat ên Kurdistana îranê 
komîteya welatê Norwejê ku 
pêkhatibûn ji Muxtar Elyasî û 
Şoreş Elyasî pêk hatibû, di vê 

konferansê de beşdar bûn. 

Yekîtiya Ciwanên Demokrat ên Kurdistana îranê ku di sala 2006'an de weke çavdêr di 
saziya han de hatibû wergirtin, di konferansên îsal de bi fermî weke endamê eslî hate 
wergirtin. 

YCDK îranê piştî endambûn di vê saziyê de dikare di konferansa pêşeroj de, 
berbijarê/a xwe hebe û herwiha niha pêde budceyekî diyarîkirî a salane ji aliyê saziya 
"LNU"yê derheq kar û çalakiyên rêxistina Yekîtiya Ciwanên Demokrat ên Kurdistana îranê 
dê were diyarîkirin. 

Sê Lîstikvanên Girûpa Werzişî A Tekvandoyê Li Navenda J 
A Kurdistanê, Bawernameya Navnetewî Bidestve Anîn 

R oja 06.05.2008'an, sê 
lîstikvanên girûpa werzişî a 
Tekvandoyê li Navenda 3 ya 
Kurdistanê, di ceribînên herî 
dawî yên taybet bi wê werzişê de 
ku bi beşdariya Tîpa Zeytûn a 
Koreya Başûr û 80 lîstikvanên 
Tekvandokar birêve çû, karîn 
bawernameya dana 2 a navnetewî 
bi dest bixin. 

Bi vê hincetê di rê û resmeke 

taybet de, sê lîstikvan bi navên Viyan Qadîrî di kêşa 50 kîlo de, Dîlan Qadîrî, di kêşa 35 
kîlo de û Leyla Xûbanî di kêşa 40 kîlo de, bawernameya Dana 2 a navneteweyî ya 
Tekvandoyê ji aliyê mamosta û pisporên Tîpa Zeytûn a Koreya Başûr di warê Tekvandoyê 
de wergirtin. 

Hêjayî gotinê ye taqima werzişî a Tekvandoyê li Navenda 3 a Kurdistanê heya niha 5 
caran di asta Kurdistan Başûr û çalakiyên Tîpa Zeytûn de beşdarî kiriye û herdem yan 
pileyên yekem yan duyem bidestve anîne. 

18 Hezar Xwendekar Li Tehranê 
Aware Bûn 

erokê îdareya Perwerdeya 
Tehranê, got: " Bi dana 
biryara betalkirina 90 
xwendingehan, aliyê kêm 18 

hezar xwendekar li bajarê Tehranê 
derbeder bûn". 

Elîefşar Yezdanî, di hevpeyvînekê 
de tevî nûçevanê hikûmetî a 
"ISNA"yê, got ku %70 ji 
xwendingehên Tehranê pitir ji 35 
salan e ku hatine avakirin, lewra 
bona çêkirina wan hewcehî bi 
xerceke zaf heye. 

Navhatî her wiha îşare kir ku %47 ji pereyê diyarîkirî bona çêkirina xwendingehên 
Tehranê, ji aliyê kesayetiyên xêrxwaz ve tê dabînkirin û 321 xwendingehên vî bajarî jî 
bikirê hatine girtin. 






Kuştina Rojane A Xelkê Derdora 
Selmasê Her Didome 



bajarê Selmasê, çend rojan berî niha 

kesek bi navê Hemîd Derûnsû, temen 45 
salî û xelkê gundê Bajêge a li Bakûrê 
Kurdistanê hate kuştin. 

Navhatî ji aliyê hêzên dijî gelî ên rejîma 
îranê yên cîgir di binkeya leşkerî a Sêroyê, 
hatiye kuştin. 

Her wiha roja 07.05.2008'an, di encama 
êrîşa hêzên rejîmê li gundê Abazer li derdora 
bajarê Selmasê, nûciwanekî 15 salî bi navê 
Daniş îsazade, jiyana xwe ji dest da û birê 
wî jî bi xurtî birîndar bû. 

Roja 08.05.2008'an, nûciwanekî 17 salî bi 
navê Mîlad Mihemedzade, xelkê gundê 
Abazer, seba êrîşa hêzên tepeserker ên rejîma 
îranê bi xurtî birîndar dibe. 

Di cinayetekî din a hêzên rejîmê de, roja 
07.05.2008'an, li gundê Çarsitûn li herêma 
Qutor a ser bi bajarê Selmasê, hejmarek ji 
kasibkarên sersînor dikevin ber êrîşa hêzên 
rejîma Komara Îslamî a îranê û 2 kes ji wan bi 
xurtî birîndar bûn. 

Her wiha çend rojan berî niha kasibkarekî 
Kurd li gundê Abazer(sînorê îran û Tukriye) 
dikeve ber êrîşa guleyan û bi tundî birîndar 
dibe. 

Her wiha roja 09.05.2008an, sê kesên 
din yên akinciyê gundê Dêlezî li herêma 
Şipîranê a ser bi Selmasê ji aliyê hêzên 
rejîma Îslamî a îranê dikevin ber êrîşa 
guleyan û bi xurtî birîndar dibin. 

Navê yek ji birîndarbûyiyan Tajdîn e û 
tê gotin ku ewên din bira jinbirayê wî ne. 

Hêjayî gotinê ye ku hêzên rejîma Komara 
Îslamî a îranê li ser sînorên herêma Şipîran a 
Selmasê cîgir bûne û ragihandine ku her kesî 
di 500 metriya sînor de bibînin, dê bidin ber 
êrîşa guleyan. 

Jinavçûna 20 Hezar Derfetên 
Karî Di Parêzgeha Sine De 

h> Hişkesaliya bêmînak a îsal di 
Parêzgeha Kurdistanê de, pitir ji 20 hezar 
delîveyên karî di beşa cotkariya vê deverê 
de jj nav biriye. 

îqbal Rizayî, birêveberê "Xanê Karger" 
a Sine derheq vê çendê bi malpera 
"dastranj"ê re got: "Hişeksaliya îsal seba 
nebarîna baranê û kêmbûna paşkevtên 
binerd yên avê, bûye sebeb ku bêtirî 40 
hezar cotkarên deverên cur bi cur ên 
Parêzgeha Kurdistanê tevî asteng û 
pirsgirêkan berbirû bin. 

J iyan, maweya navbera ji dayîkbûna 
mirov û bidawîbûna temenê wî/wê 
ango pêvajoya navbera bûyîn û 
mirinê ye. Her mirov bi qasî temenê 
xwe tê nasîn, zanîn û bibîranîn. 

Bêşik, tu mirov jî piştî mirina xwe bi 
xerabî nayên bibîranîn. Her mirov piştî 
mirina xwe şayesteyî qadirdayîn û bîranînê 
dibe û tê pesinandin. Ew jî qerirdayîn, 
bîranîn û pesinandineke rastîn û ji dil e. Ji 
neçarî û bêzariyê ye. 

Mirin, ji ber ku bûyereke hestyar û 
dilînî ye, gellek kesên mirî bi piroletî têne 
mezinandin û pesinandin. A rast ew e ku 
mirov di saxitiya xwe de were bîranîn û 
mezinandin. Hin kes hene pesinandin û 
mezinandin ji bo wan pirr kêm dimîne. 
Lewre gellek bûyerên ku di maweya sed 
salan de pêk nayên, di jiyana xwe ya kurt 
de hildidin û dihêwirînin. Kî ne ev kesên ku 
berî mirina xwe, raz û hîmê nemirbûna xwe 
kifş dikin û xwe di dilê gel de bicih dikin? 
Bê guman, kesên qenc, leheng û fedakar 
beriya mirina xwe jî têne pesinandin û ji 
hêla mirovan ve têne ecibandin û hezkirin. 

Hêja ye ku mirov, jiyana ku bê vîna 
mirov pêk tê û bi vîna mirov re manîdar 
dibe, baş binase, bide zanîn û rave bike. 
Çima ligel ku gellek mirov di heman mawe 
û heyamî de ji dayîk dibin û di heman dem 
û serdemê de dijîn, bi qasî hevdû nirxdar û 
qerdbilind nayên dîtin. Sedema vê yekê ne 
tenê cih û civak, dem û serdem an jî awa û 
şêwaza jiyanê ye. Gellek sedemên din ên 
ku xwe dispêrin gihandin, perwerdekirin û 
şardekirina mirovan ku liv û bizav, ferset û 
kesantiya mirov dişêwînin jî hene. Ji bo 
jiyaneke rûmetdar hewcetî bi gellek tiştên 
ku jiyana mirov watedar dikin û wî/wê 
radigihînin pileyeke hêja û payeberz. 

Tu qîmet û rûmeta pesinandin û 
qîmetdayîna mirov a piştî mirinê nîn e. Ji 
xwe her mirov di saxîtiya xwe de, ne kêm û 
ne jî zêde bi qasî degera xwe tê qedirdayîn 
û pesinandin. A rast jî ev e. Çimkî 
pesinandina mirov a piştî mirinê zêde ne 
rast e û ji dil e jî. Ya din jî ne mimkûn e ku 
her kes ji hêla herkesî ve were hezkirin, 
pesinandin û mezinandin. Her kes li gorî 
dilê xwe hin kesan liyaqî rêz û hezkirinê û 
her wiha şayanî qerdayîn û mezinandinê 
dibîne. Hin kes hene, ligel ku li gorî hin 
kesan bi qasî çiyayan mezin têne dîtin, li 
cem hin kesên din bi qasî qirş û qirûşekî 
nayên hesibandin. 

Qedirbilindî, şanazî, serbilindayiya mirov 
di destê mirov de ye. Belê bêrûmetî, 
bêxîretî, serberjêriya mirov jî di destê mirov 
de ye. Ji bo wê pêşiyên kurdan gotine: "çê 
kiro bi xwe kiro, xerab kiro bi xwe kiro" 

Rast e. Kî çi dike bi xwe dike. Çêyî û 
xerabiya mirov li mirov vedigere. Gelo 


mirovên birûmet tu carî durûtî, fesadî û 
gelaciya mirovan dikin û wan berdidin 
hevdu? Gelo mirovên qenc arasteyî 
neqenciyê dibin û navbera mirovan kûr 
dikin? Gelo mirovên qedirbilind tu carî 
bêqedriya mirovan dikin û wan di çavên 
mirovan de biçûk dixin? Gelo mirovên 
serbilind tu carî serberjêriyê dikin? 

Hin mirov hene dişibin dar û berên 
fêkî. Sûd û fêde ji wan sadil dibe. Zanîn, 
axaftin û tevgerên wan hemû bi wezn û 
pîvan in. Der û dora wan, dost û yarenên 
wan, heval û hogirên wan bi azwerî ser 
wan de dixuricin; bi rêzdarî li wan difericin 
û bi hejmetkarî li wan guhdarî dikin. Ew 
kes, hem li cem dost û yarên xwe û hem jîli 
cem dijber û neyarên xwe xwedan rûmet e 
û wekî kesên rêzdar têne dîtin. 

Kesên rûmetdar, dem û domana xwe di 
riya başiyê de diserifînin. Hemû merc û 
derfetên xwe di oxira başiyê de dixebitînin. 
Pêwendiyên xwe bi kesên baş û rûmetdar 
re xurtir dikin. Tu carî li benda qencî |u 
başiyê namînin. Ew bi xwe qencî û başiyê 
dafirînin û dikudînin. Fedakarî ji bo wan 
rêbaz û şêwaza jiyanê yJP Pêşdaraziyên 
wan ên pêşîn tune ne. Bi bêhêvîtî 
tevbanegerin. Ji bo tu kesî fikaran nakin. Bi 
şik û gumana xerabiyê eware nabin. Deriyê 
qenciyê bi destê xwe vedikin. Nêçîrvaniya 
xerabiyê nakin. Xweşbînî û hêvîdarî sedema 
hebûna wan e. Di feraseta wan de cihê 
reşbînî û bêhêvîtiyê nîn e. 

Kesên rûmetdar, derewan nakin û bi 
derewan naxapin. Nefsbiçûk û bêpay in. Bi 
kesantiya xwe re li hev in. Tu kesî rûsar û 
şermezar nakin. Di bingeha pêwendiyên 
wan de armanc û mexsedeke bêdeman 
heye. Tiştê ku mirov pê zivêr û bêzar bibe 
nakin. Zû biz û ji mirovan naxeyidin û ji gel 
gazinan nakin. Gel û civakê sûcdar û 
tawanbar nakin. Mirovan nadehfînin. Ji 
mirovan hez dikin û xwe didin hezkirin. 
Gava ku nêzîkî mirovan dibin, nabêjin: "Bila 
ew başiyê bike peyre ez ê jî bikim" an jî 
nabêjin "bila ew qîmetê bide min peyre ez 
ê jî qîmetê bidimê" Xwe bi xwe dibêje: 
"Divê pêşî ez ê baş bim ku yên hemberî 
min baş bibin" 

Kesên rûmetdar, ew in ku ji zar û 
zimanê wan, ji liv û tevgerên wan û ji hest 
û hizrên wan xerabî sadil nabe. Belê başiya 
wan ne ev tenê ye; her wiha mirov ji zar û 
zimanê wan, ji liv û tevgerên wan û ji hest 
û hizrên wan fêdeyê dibîne. Lewre ew bi 
xwe hem fêdekar û hem jî fedakar in. Ji bo 
wê her mirov nikare bibe xwediyê jiyaneke 
rûmetdar. 

Wekî gotina dawî, bi rastî jî her kes 
nikare bi hêsanî û zû bi zû bibe liyaq û 
şayanî jiyaneke rûmetdar. Belê ji xeynî 
kesên berpirsiyar... 


Kaniya He/bestan 


XERIBE 



Bêrî Bihar 


Çiqas tenik in dilên me ; 

Wisa tenik in dilên me ; 

Weke jiyana me ; 

Weke hewayê, 
weke tozê ; 

Hema bi her nêrîn û gotinên yarê re 
Li ber xeydê ne û dikin bişikên. 


Tiştê me dixapîne ; 

Nêrîna me li jiyanê ; 

Yên bi ronahiya mûmikan, 

Qels ; jixwefedîkirî ; 


Ew giravên gir yên jiyana me ; 

Dibin hûrgulî di çavên me de. 

Lewra, 

Bi tenikî û hûrguliya gozegirên berikan 
hûnandin bu ; armanca me 
ya jiyanê. 


Lewra ; 

Wisa tenik in dilên me ; 

Weke jiyana me ; 

Weke tozê ; 

Çawa ezê berhev bikim dilê xwe 

Muzîka Dermanî 



guhartinên dilxwaz di liv, soz û 
riftarên mirov de pêk tîne. 

Bi kurt û kinî di muzîka 
dermanî de, bi mifahwertgirtin ji 
muzîkê ku medyayeke hunerî 
afirîner e, alîkariyê dide wan 
kesên ku xwediyê pirsgirêkên 
cuda cuda bi merama 
bidestxistina saxlemî û 
tendurustiya ruhî û cismî ne. 

Muzîka dermanî di 
dermankirina kesên ku ne 
xwediyê karîn û şiyanên weke 
kêmhişî, derengketina 

geşekirinê, nivîşkanbûna cismî, 
nexweşiyên pîskolojîk û wd... in, 
bi awayekî bersivdar bûye. 

Muzîka dermanger, 

armancan N gor hewcedariyên 
taybet ên dermanxwaz dişopîne. 
Ji bo pêşdebirina van 
armancane ji fen û teknîkên cur 
bi cur mifahê distîne. Bo mînak 
strangotin dikare hevkariyê bi 
nexweşên Alzaymerê bike heta 
bîr û xêva dirêjdem bikar bînin. 
Lêxistina alavên muzîkê bi 
hevtemenan yan kesên 
dermanxwaz dikare şarezayiya 
takekes zêdetir bike û liv û 



Wergerandin ji Farsî: Dilvîn 

D i cîhanê de ol û nejad zaf in, lê 
ziman û ruh yek in. Muzîk curek 
zimanê evînê ye. 

Mirov û Muzîk 

Ji destpêka afirandina mirov virde, 
hewcedariyên cuda cuda (hem yên cismî û 
hem yên derûnî) pê re bûne û ji bo 
bidestxistina van pêwîstiyane û lihevkirin bi 
tepeş û dordorê jî mirov hewcedarên hinek 
alav û amûran bûye. 

Huner weke yek ji alavên destpêkîn ên 
lihevkirina mirov di xizmeta hewcehiyên 
gihîştin bi kemal û qîmetê û xweşikî û 
bedewiyê û ji aliyekî din, dermanê 
aramkirina nerehetî û dijwariyên jiyana 
wî/ê bûye. Muzîk şeklek ji hunerê yek ku 
hest, soz, têgihîştin û venasîna mirov bêy 
pêwîstî bi axivîn û ziman vediguhezîne. 

mifahwergirtina mirov ji muzîkê, kareke 
hêsan û berdest bûye, ji ber ku rîtm û 
melodî wekî du hîmên bingehîn ên muzîkê, 
di hundirê mirov de hebûye û ji aliyekî din 
ve liv û tevgerên rîtmîk tu hewcehiyek di 
axivînê de tune bûn. Lewra di piraniya hoz 
û eşîrên destpêkîn de, rê û resm û şahiyên 
cur bi cur ên muzîkê ku alavek ji bo 
derikandin û xuyakirina sozdarî û 
hevpêwendiya giştî û jinavbirina tirs û xem 
û kulan û pêkanîna aramî, şabûn û 
kêfxweşî û vîn û îradeyê di nava takekesa/ê 
hoz û eşîran bûye, hatine lidarxistin. 

Muzîk zimanê hêvî, xwezî û hest û 
sozên mirovan e û her gel û neteweyek li 
gor taybetmendiyên çandî û atifî ên xwe, 
muzîkek xasmanî heye. Bi têgihîştin ji 
muzîkê, hestên xweşik û bedew, hevderdî, 
lihevhatina bêtir a bidil dê cî bi cî bibe. 

Lêkolînvan şîret û pêşniyara vê yekê 
dikin, dayîk û bav divêt rojê seetekê muzîkê 
ji bo zarokên xwe bigirin û ji wan re bidin 
guhdarîkirin. 

Ev kare dibe sedema çêtirbûna rewşa 
xwarin, xew û zêdebûna kêşa wan. 

Muzîk û derman 

Ji destpêka dîrokê virde, mirov ji muzîkê 
bona şefa û dermankirina nexweşan mifah 
standiye. Bo mînak, rîtma Diholê di rê û 
resmên dermankirina Cadûger û 
dermangeran de, roleke girîng hebûye. 

Eresto dibêje: Mirov dikare ji muzîkê di 
gellek warên jiyanê de, mîna perwerde, 
sergermî û çelengî, derman, kêf û xweşî û 
kêmkirina hest û sozê mifahê werbigire. 

Farabî zanayê navdar muzîkê bi sê 
taybetmendiyên wê ve dianî holê: hest û 
soz bizivandin, kêf û şahî bizivandin, xeyal 
bizivandin û wî gotiye ku di hin rewş û 
mercan de xwediyê her sê taybetmendiyan 
e. 

Melodiyên muzîkê li gor hevdudaniya 
rîtmê xwediyê lerizînên taybet in ku bi liv û 


bizêva dermanên esebî hestekê bihêz û jar 
dike yan veduguhezîne. 

Eger çi qazanc û feydeyên dermankirin 
bi rêya muzîkê li demên berê di rojevê de 
bûye, lê heta berî vê çendê ku di sedsala 
borî de weke şaxeyeke pisporane nehê 
nasîn, baş nehatiye naskirin. 

îroj li ser bandor û fêdeyên muzîkê di 
qonaxên cur bi cur ên geşekirin û jiyana 
mirov(li dewran ku mirov di zikê dayîkê de 
ye heta kaliyê ) giya û lawiran bas tê kirin û 
ji guhartinên wê li ser sîstemên hissî ên 
livandinê, coş û sozê, hişyar û zanyarî û 
nasîna takekes tê baskirin. 

Bi gotina lêkolînên Navenda Bijîşkî a 
"New York"ê, guhdarîkirina muzîkên kilasîk 
û heta muzîka Cazê dibe sedema kêmbûna 
dilkute û tabkirina zêde a derdê nexweşan. 

Pêşgotinek li ser muzîka dermanî 

Renge hetanî niha we hin mijar di 
rojane, kovar, cihê kar yan di nav xelkê de 
derheq muzîka dermanî xwendibe an 
bihîstibe. Muzîka dermanî şaxeke nû ye û 
tenê heyamê 50 salan e ku wekî 
pisporiyeke kilasîk û pîşeyî pêşde çûye. 

Pêka pênaseyekê ku Civata Neteweyî a 
Muzîka Dermanî(NAMT) pêşkêş kiriye, 
muzîka dermanî pêk hatiye ji: "Bikaranîna 
muzîkê, dabînkirin, parastin û baştirkirina 
tendurustiya cismî û pîskolojîk, di rastî de 
muzîka dermanî bikaranîna serûber a 
muzîkê ye, bi awayekê ku muzîka 
dermanger rasterast li navendeke dermanî, 


lebatên civakî çêtir bike. Ji hemûyan 
girîngtir eva ye ku takekes hestên xwe bi 
rêbazeke bawermend û bilezet bi awayê 
lêxistina muzîkê, guhdarîkirin û reqisîn bi 
muzîkê re dide xuyakirin. 

Helbet divêt em bibêjin ku muzîka 
dermanî tenê ne di xizmeta kesên ku 
nivîşkan in, nahê bikaranîn, belku di merc û 
rewşên cur bi cur ên bijîşkî jî sûdewar in. Bi 
taybet kêmbûna zexên pîskolojîk û êş û 
derdan, zayîn, alîkarî bi nexweşên 
penceşêrê û kesên tûşbûyî bi derdên 
bêderman wekî îdzê(HIV). Pirsa sereke ku 
ji bo kesên han di rojevê de ye, kêmbûna 
êşê û tabkirina vê bi awayê derman e yan 
hevkarî bi nexweş re bona bidestxistina 
rewşeke çêtir. 

Muzîka dermanî di nav salên dawiyê de 
di welatên cur bi cur ên cîhanê de bi xurtî 
pêş ketiye û karên dermanî ên cuda cuda ji 
aliyê muzîka dermangeran çê bûne û li ser 
vê yekê tekez hatiye kirin ku bi giştî muzîk 
di dermankirina kesên tûşbûyî bi rewşên 
cur bi cur ên bijîşkî, bandoreke zaf heye. 

Di vê nivîsarê de bi kurtî ji we re mijara 
muzîka dermanî çiye? Hate pênasekirin. 
Ev gotare tenê beşeke biçûk û kêm ji vê 
şaxeya pisporane a mezin û berfireh 
nasandiye û mirov nikare bi awayekî giştî 
encamekê ji vê bigire. Vê yekê hewcehî bi 
lêkolîn û dahûrandina zêdetir heye û her 
kes dikare li pey vê mijara girîng bigere. 

evîndarî, xwezayî, 
civakî yan nîştimanî 
be. 

Derxistina 

hinderekî çêkirî, 
dikare hayderek 
girîng be ji bo 
derikandina çax û 

demekê ku seha rûyê bedew yê mirov û 
xweza yan civak û her mijarek din be, ev 
derkandine dibe berjeng û hêvêna 
vehûnanek wisan ku takekesê/a Kurd îro 
ecêbmayî maye û heta parek zaf ji mirovan 
bûn xwendevan, bîner û guhdarên helbesta 
Kurdî û mirovê helbestvan jî kariye cihê 
taybetî yê xwe di civakê de peyda bike. 

Vehûnandina helbestê divêt li ser 
bingehekî baş hatibe darêtin ku destpêk û 
kakila wê xuya be û xwendevan yan 
guhdar bi başî bikare li mana û merema 


helbestvan tê bigihîje û xwendevanan di 
dema xwendina helbestê de tamê jê 
wergire. 

Di dema berê de helbest tenê bo 
xweşikiya jin û xwezayê, yan bone û 
bîranînên taybetî dihate gotin, lê bi xweşî 
ve ev taboya hatiye şikandin û hêdî hêdî 
jinên Kurd bi germ û gurriyek xasmanî re ji 
bo mêran helbestan dinivîsin ku ewa nîşana 
pêşveçûna bîr û hizra civakê ye. Dibêjin ger 
jin nivîya civakê ye ku wisan bû nîva din a 
civakê jî mêr in. Bila jinên Kurdan jî hewl 
bidin ku pesna vê nîvê bikin ku bi nîva din a 
civakê hevdu dikemilînin. 

Ger lencewlar û ciwaniya keçekê, 
helbestvanekî bi coş tîne û dibe xeyala 
pêvegotinekî çîvanok, helbestvanî û hêvênê 
serhildana vehûnandinek nû. Çima bejn û 
bala mêrekî nekare derbirê hestên keçeke 
helbestvan be û di seha ciwaniya jinekê de 
pesna wî bihê kirin. 

Di dawiyê de dibêjim ku helbest yanî 
serhildana peyvên ciwan, zelal û seha dil û 
hundirê mirovek ku jê re dibêjin 
helbestvan. 

Dara Natiq kiriye Kurmancî 


helbestên Kurdî karekî ne hêsan e û ewa 
karê dîroknivîsan e ku di vê derheqê de 
lêkolînan bikin û li dû van serhildanane de 
bigerin ku bûne hêvênê çêbûna helbestê. 
Lê bi baweriya min tevî vê hindê ku Kurdan 
kariye peyvan danê cem hev û bike hevok 
û bixemilîne û wezn û qafiyeyê jêre çêbike, 
cure hevgirtinek bi xwe ve girtiye û ewa 
bûye hegera serhildana helbestê û wê 
demê dev bi dev geriyaye û tenê di 
dîwanxaneyan de şevbêrkên helbestgotinê 
hatine lidarxistin ku hemî ewane hêvênê 
xwegirtinê bi xwe ve dîtiye, heya dawiyê, 
tevî peydabûna pênûs û tênûsê, helbestê 
cihê xwe li ser rûpelên tênûsan peyda kir û 
karî di vê derheqê de cih û pêgeha xwe 
peyda bike. Bo derkandina vê hestê jî em 
dikarin qala navê hin ji wan helbestvanên 
sedsala derbasbûyê bikin ku di vê derheqê 
de çelengane xebat kirine û bûne 
helbestvanên mezin yên gelê me û heya 
niha jî helbestên wan dev bi dev, mal bi 
mal û nivîsar bi nivîsar di wêjeya Kurdî de 
cihê xwe girtiye. Bo mînak helbestvanên 
weke: Nalî, Xanî, Melayê Cizîrî, Mehwî, 
Hecî Qadir Koyî, Qanii, Goran, 
Mewlewî, Seyfî Qazî, Xalemîn, Siware, 
Hqîqî û Hawar û zaf helbestvanên din ên 
gelê me ku çelengane karîne di vê derheqê 


Niha helbesta Kurdî bi piranî bingehekî 
nû bi xwe re girtiye û keç û xortên me zêde 
hezkiriyên wan cure helbestan in û di şopa 
helbestekî nû û zelal de digerin ku bikaribe 
eyankerê seh, soz, derûn, hizr û bîra 
ciwanan be di vê jiyana nû û îroyî de. 

îro tevî wan guhartinên serdem û 
bikaranîna teknolojiyaya nû û evroyî û 
herwiha peydabûna komputer û bikaranîna 
wê ji aliyê her takekî civaka Kurdî ve, 
helbest jî di wêjeya Kurdî de ketiye nava 
çarçoveyekî din û di hezaran malperên 
înternetî de cihê taybetî jêre hatiye 
diyarîkirin. 

Bi berçavgirtina vê rastiyê em dikarin 
bibêjin ku helbest di wêjeya Kurdî de bi 
awayekî baş bingeha xwe girtiye û di nava 
ragihandin û medyayên Kurdî de û herwiha 
bi lidarxistina kombûn û civînên taybet ji 
helbestvanên Kurd re, biha û girîngiyekî 
taybetî ji helbestê re tê dayîn. 

Divêt were gotin ku li dû geryana 
serhildana helbestê di nava hinav û hestê 
helbestvan de, herdem eyankerê hestê 
hundirê helbestvan di demek taybetî de ku 
mirov nikare dem û satê jê re diyar bike û 
tenê di van demane de ku tiştekî balkêş 
dibe hegera serhildana wî hestî û dibe 
vehûnanek nû ku dikare vehûnanek 


Şiroveyek Kurt Li Ser Helbestê Û Sedemên 
Serhildana Wê 


Simko Bêkes 


D ema ku em bixwazin basa 
helbestê bikin, ya baş eva ye ku em 
berî her tiştekê vegerin bo ser 

sedemên serhildana helbestê. Di rastî de 
helbestgotin û nivîsîna helbestê ewqas 
dîrokekî kevin û dûr û dirêj di wêjeya gelên 
cîhanê de heye ku bûye sedema cihgirbûn 
di nav malbata wêje û kultura netewan de 
û girîngiyekî taybetî jêre hatiye dayîn û di 
wêje û kultura Kurdî de jî çelengane di vê 
qadê de mijûlê berevanîkirinê bûye bo 
elenda serkevtina xwe. 

Wek xuya ye, ji bo zanîna dîroka 


de xizmeta gel û nîştimana xwe ya bindest 
bikin û pirr caran bi helbestên xwe xelk bo 
serhildan û rizgariya Kurdistanê hay dane. 

Mirov herçiqas li gor şiyan û derkandina 
peyvên bedew û zelal û bi hestê wan 
helbestvanane bibêje hêj kêm e, lê em 
dikarin her vê hindê bibêjin ku ger ev 
helbestvanane nebana, vehûnana 
helbestên Kurdî nedigehîşte wê asta niha jî. 
Lewra di sedsala derbasbûyî de, piraniya 
helbestvanên Kurd, helbestên kilasîk 
dinivîsandin û diviya tev bendên helbestê 
wezin û qafiye a wê jêre hatiba dayîn, lê 
mixabin îro ev awayên nivîsînê zaf kêm 
bûye û piraniya helbestvanên vî serdemî 
mijûlê helbesta nû ne. 

Kurdî Di Nav Lîsteya Zimanên Bi Bandor Ên 
Cîhanê De Di Rêza 31’an De Cî Girt 

Kovara naskirî li 
ser ziman a "Le 
Français Dans Le £. 

Monde" ya Fransî ku 
di vî welatî de weşana 
xwe dike, lîsteyek 
ser zimanên cîhanê ên 
herî bi bandor û 
dewlemend weşand û l 
Kurdî jî weke ziman di 

nava vê lîsteyê de cî girt. Li gor lêkolîna kovarê ku di hejmara wê 
ya 335'an de hate weşandin, Kurdî ligel hemû asteng û 
qedexekirinan jî, di nava hezaran zimanan de di rêza 31'an de cî 
digire. 

Pîvan û krîterên bingehîn ên kovarê ev in: 

Hejmara mirovên ku wî zimanê bikar tînin, rêzdariya wî ya li 
înternetê, hejmara welatên ku lê zimanê fermî ye, hejmara 
wergerên ku hatine kirin, Fîlm, muzîk û pirtûkên ku bi vî zimanî 
hatine çêkirin û weşandin û pirtûkên rêzimanî û xebatên li ser 
ziman. 

Di lîsteya kovarê de hatiye diyarkirin ku Îngilîzî zimanê herî bi 
bandor ê cîhanê ye. 

Di lîsteya kovarê de 10 zirnanên herî bi bandor ên cîhanê ev 
in: 1) Îngilîzî 2)Fransizî 3} Îspanyolî 4) Almanî 5)Japonî 6) 
Flamanî 7)Erebî 8) Swêdî 9) Îtalyanî 10) Danîmarkî 

Balkêş e her çiqas zimanê Kurdî di bin zexta zimanê Turkî û 
Farisî de ye jî, di lîsteyê de Tirkî di rêza 25'an de û Farisî jî piştî 
Kurdî di lîsteyê de cih girtiye. 

Hêzên Komara Islamî Zozanên Çend Deverên 
Herêma Kurdistanê Topbaran Kir 

Roja sêşem û çarşem, 

13-14'ê Gulana 2008'an, 
hêzên Komara Îslamî a 
îranê careke din hin 
deverên Herêma 

Kurdistanê bi xurtî 
topbaran kir. Hêzên 
Komara Îslamî piştî ku bi 
xurtî hin deverên Pişderê 
da ber êrîşa topbarana 
xwe, devera Biradost ya 
ser bi navçeya Sîdekan jî 

hate topbarankirin. 

Ajansa Nuçeyan a PUKmedia'yê jî ev nûçe piştrast kir û 
diyar kir ku di van du rojane de hêzên îranê zêdetirî 50 
guleyên topan avêtin zozanên Lolanê ên li navçeya 
Sîdekan a Herêma Kurdistanê. 

Çend rojan berî niha jî Hêzên Komara Îslamî zozanên 
Deşta Herîr û Deşta Diyana toparan kirine û hêj 
tobparankirina van deveran ji aliyê îranê berdewam e. 

Tê gotin ziyan û zererên zaf gihîştiye xelkê van deverên 
Herêma Kurdistanê. 




40 Ji Sedê A Goriyên Bahoza Miyanmarê 
Zarok In 

^ Di çend rojên borî 
de bûyereke dilêş 
cîhan hejand. Ev jî^ 
bahoza tund a 
Miyanmarê (Bûrma)bû 
ku ajansên nûçeyan 
eşkere kirin di encama 
erdhejê de dehan 
hezar kes mirine û 
çend milyon kes 

koçber û derbeder bûne. Unicef Sindoqa Zarokan a Rêxistina 
Neteweyên Yekbûyî, roja sêşem, 13'ê Gulana 2008'an ragihand 
ku qasê 40 ji sedê a goriyên bahoza xurt a Miyanmarê ku jiyana 
xwe ji dest dane zarok in. Dan Kalînson Berdevkê Unicef'ê di vê 
derbarê de got ku %40 ji nifûsa welatê Miyanmarê ku mirine 
zarokên bin temenê 18 saliyê ne, ji ber ku zarok ne xwediyê 
îmkanat û şiyana bona rizgarkirina canê xwe ji vê bahoza tund 
bûne. 

Rewşa goriyên vê erdhejê pirr xirab e, lê serbarê vî halî jî hêj 
rêberên leşkerî ên vî welatî rê nadin ku alîkariyên navneteweyî 
bigihîjin xelkê. RNY diyar kir heke hevkariyên lezgîn yên xwarin, 
vexwarin, derman û nojdariyê negihîjin Miyanmarê, jiyana bêtirî 
yek milyon mirovan bi micidî dikeve xeterê. 

Hejmara Miriyên Erdheja Çînê Zêdetirl5 
Hezaran E 

► Seet 14:28'an ya roja 
duşem, 12'ê Gulana 
2008'an, erdhejek mezin bi 
xurtiya 7.9 rîşterê li çend 
eyaletên Çînê pêk hat. Tê 
gotin ku aliyê kêm 15 hezar 
kes mirine û dehan hezar 
kes jî birîndar bûne. Zirar u 
xisarên faz gihîştiye gellek 

cade, rê û mal û avahiyan. Ev erdheje di 92 kîlometriya eyaleta 
Sişuan a Bakurê Rojavayê Çînê de pê hat. Erdheja 12'ê Gulana 
2008'an goriyên herî zêde di 22 salên borî de heta niha li Çînê 
girtine. Di sala 1976'an jî erdhejeke mezin li Bakurê vî welatî pêk 
hat û bû sedema mirina 242 hezar kesan. 

Li Rûsiyayê 2 Milyon Û 720 Hezar Kurd Hene 

Vagîf Girayf 

berpirsiyarê Kunsolxaneya 
Rûsyayê li Hewlêrê ev 
yeke piştrast kiriye ku di 
Rûsyayê de 2 milyon û 
720 hezar Kurd weke 
hevwelatiyê Rûsî di vî 
welatî de dijîn. Tê gotin ku 
Rûsya dixwaze 

pêwendiyên germ û berfireh bi Herêma Kurdistanê re pêk bîne û 
heftiya borî Yergeyî Pirîmakov Serok Wezîrê berê yê Rûsyayê 
çend rojan mêvanê Herêma Kurdistanê bû. 




























